cyanic-selkie/wikianc huggingface dataset:
Բորիս Ուգարով
Կենսագրություն
Բորիս Սերգեևիչ Ուգարովը ծնվել է 1922 թվականի փետրվարի 6֊ին Պետրոգրադում՝ աշխատավորի ընտանիքում։ Հայրենական մեծ պատերազմի ժամանակ որպես կամավոր միացել է ժողովրդական աշխարհազորին։ Այնուհետև ծառայել է որպես հրետանավոր, մասնակցել է Լենինգրադի և Վոլխովի մարտերին, Կարելիայի Հանրապետությունում և Հեռավոր Արևելքում։ 1945 թվականին՝ զորացրվելուց հետո, ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտ և սովորել է Վ․ Մ․ Օրեշնիկովի և Ա․Ա․ Միլնիկովի մոտ։ 1951 թվականին ավարտել է Իգոր Գրաբարի արվեստանոցը և ստացել գեղանկարչի կոչում։ Դիպլոմային աշխատանքը եղել է «Գարունը կոլխոզում» նկարը ։
Ինստիտուտն ավարտելուց հետո, 1951֊1954 թվականներին սովորել է ասպիրանտուրայում` Ալեքսանդր Գերասիմովի ղեկավարությամբ ։ Միևնույն ժամանակ, 1952-ից սկսում է դասավանդել Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Նույն թվականին նա դարձել է Սանկտ Պետերբուրգի նկարիչների միության անդամ։ 1951 թվականից մասնակցել է ցուցահանդեսների։ Նկարում է ժանրային և պատմական նկարներ, դիմանկարներ, բնանկարներ, նատյուրմորտներ։ Վարում է ակտիվ հասարակական աշխատանք։ Նկարչի ամենահայտնի գործերից են «Լենինգրադացին» (1961, ՌՄ), «Դեպի կոլխոզ։ 1929 թվական» (1954, Գեղարվեստի ակադեմիայի թանգարան), «Վերածնունդ» (1980, ՌՄ) նկարները։
1975 թվականին ընտրվել է Սանկտ Պետերբուրգի նկարիչների միության խորհրդի նախագահ՝ մինչև 1979 թվականը զբաղեցնելով այդ պաշտոնը։
1977 թվականին նշանակվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի ռեկտոր։
1978 թվականին ընտրվել է ԽՍՀՄ գեղարվեստի ակադեմիայի լիիրավ անդամ։ 1983 թվականին ընտրվել է ԽՍՀՄ գիտությունների ակադեմիայի նախագահ, զբաղեցրել է այդ պաշտոնը մինչև 1991 թվականը։
Բորիս Սերգեևիչ Ուգարովը մահացել է 1991 թվականի օգոստոսի 2֊ին։
Թաղված է Լենինգրադում՝ Վոլկովո գերեզմանոցում։
Նրա ստեղծագործությունները գտնվում են Ռուսական պետական ​​թանգարանում, Տրետյակովյան պատկերասրահում, Ռուսաստանի, Ֆինլանդիայի, Չինաստանի, Մեծ Բրիտանիայի Ճապոնիայի և այլ երկրների թանգարաններում և մասնավոր հավաքածուներում
Աղբյուրներ
Կատեգորիա:Ռեպինի անվան ինստիտուտի շրջանավարտներ Կատեգորիա:Խորհրդային նկարիչներ Կատեգորիա:Արվեստագիտության թեկնածուներ Կատեգորիա:20-րդ դարի ռուս նկարիչներ Կատեգորիա:ԽՍՀՄ նկարիչների միության անդամներ Կատեգորիա:ԽՄԿԿ անդամներ Կատեգորիա:«Մարտական ծառայությունների համար» մեդալով պարգևատրվածներ
Ժաննա Կադիրովա
Ժաննա Էլֆատովնա Կադիրովա (Жанна Эльфатовна Кадырова, ), ուկրաինացի նկարչուհի։
Կենսագրություն
Ծնվել է 1981 թվականին Կիևի մարզի Բրովարի քաղաքում։ 1999 թվականին ավարտել է Կիևի Տ. Շևչենկոյի անվան պետական գեղարվեստական միջին դպրոցի քանդակագործության բաժինը։
Եղել է գեղարվեստական խմբերի, ցուցահանդեսների, ակցիաների նախաձեռնող, ինչպես Р.Э.П. (Революционное экспериментальное пространство, Հեղափոխական փորձարարական տարածք), երաժշտական փանկ «Պենոպլաստ» («Пенопласт»), 8=8 , «Նվաճված քաղաք» («Завоёванный город») , «Հաղթողների քաղաք» («Город победителей») , «Ոչ ժյուրի, ոչ մրցանակներ» («Ни жюри, ни приза») , «Նոր պատմություն» («Новая история») (Խարկովի պատկերասրահ) խմբերը։ Եղել է Կիևի LabGarage-ում ցուցահանդեսների ֆոնդապահ ։
2009 թվականին Ուկրաինայի Շարգորոդ քաղաքում ստեղծել է «Հուշարձան նոր հուշարձանին» ։ Ստեղծել և Կիևում տեղադրել է «Лавки-графики» քանդակագործական օբյեկտները («Kiev Fashion Park» նախագիծ)։
2011 թվականին արժանացել է PinchukArtCentre հատուկ մրցանակին։ 2012 թվականի ապրիլին ստացել է Սերգեյ Կուրեխինի մրցանակ «Արվեստ հասարակական տիրույթում» (փաբլիք արթ) անվանակարգում «Լույսի ձև» աշխատանքի համար ։ 2012 թվականի դեկտեմբերին ստացել է Կազեմիր Մալևիչի անվան մրցանակ։ 2013 թվականին արժանացել է PinchukArtCentre-ի գլխավոր մրցանակին։ Եղել է Ուկրաինայի "UN Women"-ի «Կանայք արվեստում» մրցանակի 2019 թվականի հավակնորդ ։
Ռոբերտ Աբելա
Ռոբերտ Աբելա  (Robert Abela, ), մալթացի իրավաբան և քաղաքական գործիչ ։ Մալթայի վարչապետը 2020 թվականի հունվարի 13-ից ։
Կենսագրություն
Ծնվել է Մալթայի նախկին նախագահ Ջորջ Աբելայի և նրա կնոջ՝ Մարգարեթի ընտանիքում ։
Աբելան իրավագիտություն է ուսումնասիրել Մալթայի համալսարանում, որտեղ հանդիպել է իր ապագա կնոջը՝ Լիդիային։ Նա աշխատել է Abela Advocates ընտանեկան իրավաբանական ընկերությունում, որը մասնագիտանում է աշխատանքային իրավունքի ոլորտում ։
2017 թվականին ընտրվել է Ներկայացուցիչների պալատի անդամ ։ Եղել է վարչապետ Ջոզեֆ Մուսկատի իրավաբանական խորհրդականը ։
Արտաքին հղումներ
Կատեգորիա:21-րդ դարի իրավաբաններ Կատեգորիա:Մալթայի համալսարանի շրջանավարտներ Կատեգորիա:Պետության գործող ղեկավարներ Կատեգորիա:Մալթայի քաղաքական գործիչներ
Կադմոս (այլ կիրառումներ)
Կադմոս, կարող է վերաբերել
Ոզնագլխիկ սովորական
Ոզնագլխիկ սովորական, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բազմամյա բույս է, որի բարձրությունը 20–60 սմ է։ Ցողունը բարակ է, սպիտակ–թաղիքավոր։ Տերևները մանր են, թույլ փշոտ, վերևից մերկ, կամ ոստայնանման թավոտությամբ, իսկ տակից՝ սպիտակ–թաղիքավոր։ Զամբյուղների երկարությունը 12–17 մմ է, խոզանների փունջը զամբյուղի երկարության 1/4–ն է կազմում։ Ծածկոցի բոլոր թերթերը ազատ են, առանց գեղձային մազիկների։ Պսակը կապույտ է ։
Տարածվածություն
Հայաստանում հայտնի է միայն Դարեղեգիսի ֆլորիստիկական շրջանում (Բարձրունի գյուղի շրջակայք)։ Աճում է նաև Նախիջևանում, Նախակովկասում, Ղրիմում, Միջին և Հարավային Եվրոպայում, Անատոլիայում, Արևմտյան Սիբիրի հարավում և Միջին Ասիայում ։
Էկոլոգիա
Աճում է միջին լեռնային գոտում՝ ծովի մակարդակից 1800 մ բարձրության վրա, չոր կրաքարային լանջերին, մարգագետնատափաստանային բուսականության մեջ։ Ծաղկում է հուլիս–օգոստոս ամիսներին, պտղաբերում՝ օգոստոս–սեպտեմբերին ։
Պահպանություն
Պահպանություն չի իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Բարդածաղկավորներ Կատեգորիա:Ծածկասերմ Կատեգորիա:ՀՀ Կարմիր գրքում գրանցված բույսեր Կատեգորիա:Եվրոպայի բուսական աշխարհ Կատեգորիա:1753 թվականին նկարագրված բույսեր Կատեգորիա:Ասիայի բուսական աշխարհ
Կալնին (այլ կիրառումներ)
Կալնին, լատիշական ազգանուն։
Կալենց (այլ կիրառումներ)
Կալենց, հայկական ազգանուն։
Կամախ (այլ կիրառումներ)
Կամախ, կարող է վերաբերվել
Կամսարական (այլ կիրառումներ)
Կամսարական, հայկական ազգանուն։
Ար բրյուտ
Ար բրյուտ (Art Brut` կոպիտ արվեստ, այստեղ` չմշակված, չհղկված արվեստ), ֆրանսիացի նկարիչ Ժան  Դյուբյուֆֆեի (1945)  կողմից կիրառված տերմին, որով արտահայտվում է  նկարների և քանդակների հավաքածուի ամբողջականությունը, որ ստեղծվել է  ոչ պրոֆեսիոնալ վարպետների  կողմից, որոնք թե՛ հասարակական, թե՛ հոգեկան տեսանկյունից համարվում են մարգինալներ (հոգեկան հիվանդներ, հաշմանդամներ, կալանավորներ, տարօրինակ-միայնակներ և այլն)։ Նրանց աշխատանքները կրում են բարձր կարգի ինքնաբերական բնույթ և պրակտիկապես կախված չեն մշակութային կաղապարներից։ Մասնավորապես, Ար բրյուտը հաշվի չի նստում պայմանական արժանահավատության, գեղարվեստի հեռանկարների և պայմանական չափագծերի հետ, չի ճանաչում նյութերի հիերարխիայի իրական և ֆանտաստիկ սահմանազատումները և այլն։
Որպես համարժեք, անգլալեզու գրականության մեջ օգտագործվում է աուտսայդերների արվեստ տերմինը, անգլ. outsider art (տես նաև` Մարգինալների արվեստ), որը 1972 թվականին կիրառեց արվեստագետ Ռոջեր Կարդինալը։ Մոտակա դրսևորումներից են մարգինալ արվեստը, նաիվ արվեստը, երազատեսական կամ ինտուիտիվ արվեստը, ֆոլկ-արվեստը, նոր երևակայություն (Neuve Invention), պրիմիտիվիզմ։
Հասկացության պատմություն
Ար բրյուտ կոնցեպցիայի վրա մեծ ազդեցություն են ունեցել գերմանացի հոգեբույժ Հանս Պրինցհորնի  «Հոգեկան հիվանդների գեղարվեստական ստեղծագործությունները» (1920) և շվեյցարացի հոգեբույժ Վալտեր Մորգենտալերի «Հոգեկան հիվանդը որպես նկարիչ» (1921) մենագրությունները։  Նրանք գրավեցին սյուրռեալիստների և Դյուբյուֆֆեի ուշադրությունը, վերջինս հավաքել էր Ար բրյուտ ստեղծագործությունների մեծ կոլեկցիա, 1976 թվականից գտնվելով Լոզանում (Շատո դե Բոլյո, առաջին գլխավոր  պահապանը 1976-2001 թվականներին, Միշել Տեվոզ)։  20-րդ դարի ավանգարդիստական արվեստը (դադաիզմ, սյուրռեալիզմ, ֆուտուրիզմ և այլն) ակտիվորեն անդրադառնում է Ար բրյուտի փորձին։
Անձիք
Ար բրյուտի առավել ճանաչված հեղինակներից են` Էուգենիո Սանտորոն, Ֆերդինանդ Շևալը, Ֆրիդրիխ  Շրյոդեր-Զոննենշտերնը, Ադոլֆ Վյոլֆլին, Ալոիզան (Ալոիզա Կորբազ), Օգյուստեն  Լեսաժը, Լուի Սուտերը, Ավգուստ Վալլան, Իոհան Հաուզերը, Հենրի Դարջերը, Մաջ Հիլը, Ջովանի Բատիստա Պոդեստան,  Ժաննա Տրիպյեն, Մարտին Ռամիրեսը,  Ջուդիտ Սկոտտը, Ռաֆայել Լոննեն և մյուսները։ Այս շարքում  արժանի տեղ են գրավում Ալեքսանդր Լոբանովը և Ռոզա Ժարկիխը։  Նրանց աշխատանքները ցուցադրվում են Ար բրյուտի Լոզանի և մյուս խոշորագույն հավաքածուներում։
Թանգարաններ և հավաքածուներ
Ար բրյուտի թանգարաններ և հավաքածուներ կան Բեռնում, Լոզանում, Վիեննայում, Սանկտ Գալլենում, Հայդելբերգում, Չիկագոյում, Բալթիմորում, Մոսկվայում և այլուր։
Խոզանափուշ Ֆյոդորովի
Խոզանափուշ Ֆյոդորովի , բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
20-30 սմ բարձրությամբ կիսաթփիկ բույս է։ Տերևները հերթադիր են, փետրաձև հատվածներով, հիմնական ջղերի վերջում կան սուր կոշտ փշեր։ Զամբյուղերը գնդաձև են, հավաքված ողկույզանման ծաղկաբույլում։ Ծածկոցի թերթերը թեթևակի հետ են թեքված, ունեն փշոտ սրածայրեր։ Ծաղիկները վարդագույն–մանուշակագույն են ։
Տարածվածություն
Հանդիպում է միայն Սևանի ֆլորիստիկական շրջանում (Արեգունու լեռնաշղթա, Նորադուզի հրվանդան) ։
Էկոլոգիա
Աճում է վերին լեռնային գոտում, ծովի մակարդակից 1900–2000 մ բարձրությունների վրա, տափաստանային թփերի մեջ, տափաստաններում, չոր լանջերին։ Ծաղկում է հունիս–հուլիս ամիսներին, պտղաբերում՝ հունիս–օգոստոսին ։
Պահպանություն
Վտանգված տեսակ է։ Հայաստանի էնդեմիկ է։ Հայտնի է մեկ պոպուլյացիա։ Տարածման շրջանի մակերեսը 5000 կմ²–ից պակաս է, բնակության շրջանի մակերեսը՝ 500 կմ²– ից պակաս։ Տեսակը կարող է տուժել «Սևան» ազգային պարկի ռեկրեացիայի գոտու ընդլայման պատճառով։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում ։
Պոպուլյացիան պահպանվում է «Սևան» ազգային պարկի տարածքում, մեկ լոկալիտետ գտնվում է արգելոցային գոտում ։
Ծանոթագրություններ
Կատեգորիա:Վտանգված տեսակներ Կատեգորիա:Բարդածաղկավորներ Կատեգորիա:Ծածկասերմ Կատեգորիա:ՀՀ Կարմիր գրքում գրանցված բույսեր
Պ. Ի. Չայկովսկու պետական տուն-թանգարան
Հնագույն երաժշտական հուշահամալիր-թանգարանն է Ռուսաստանում, ստեղծվել է կոմպոզիտորի մահից անմիջապես հետո։ Տանն ամբողջությամբ պահպանվել է կոմպոզիտորի կյանքի վերջին տարիների կենցաղային պայմանները, նրա անձնական իրերը, գրադարանը, արխիվը։ 1916 թվականին կոմպոզիտորի եղբոր Մոդեստ Իլյիչ Չայկովսկու կտակով տունն անցել է Ռուսական երաժշտական ընկերության Մոսկովյան բաժանմունքի տրամադության տակ, պայմանով, որ այն կպահպանվի և օժանդակություն կստանա։ 1921 թվականին թանգարանն ազգայնացվել է։
Թանգարանը խիստ տուժել է Հայրենական մեծ պատերազմի տարիներին։ Տուն-թանգարանը գերմանական զորքերի կողմից թալանելու հետևանքները  վավերագրական կադրերով ներկայացված են «Գերմանական զորքերի ջախջախումը Մոսկվայի տակ» (Разгром немецких войск под Москвой) խորհրդային ֆիլմում։
Թանգարանի ֆոնդեր
Թանգարանային հավաքածուում հաշվառված է շուրջ 200 հազար առարկա։ Բացի Պյոտր Չայկովսկու ֆոնդից, թանգարանում պահվում են Չայկովսկի-Դավիդովների տոհմի ֆոնդերը, Մ. Ի. Չայկովսկու անձնական և  Պ. Ի. Չայկովսկու մերձավոր շրջապատի ռուս երաժիշտների ֆոնդերը։ Թանգարանն ներառում է Պ. Ի. Չայկովսկու հուշահամալիր-տունը, դաստակերտի այգին և նրա տարածքի շինությունները, Չայկովսկու սիրելի աշակերտ Սերգեյ Տանեևի հիշատակին նվիրված կողաշենքը էքսպոզիցիայով, ինչպես նաև «Ֆրոլովյան», «Մայդանովո» և «Դեմյանովո» մոտակա դաստակերտերը, որտեղ բնակվել կամ եղել է Չայկովսկին։ «Դեմյանովո» դաստակերտը պատկանում էր կոմպոզիտորի ավագ եղբորը` Վլադիմիր Տանեևին և  ճանաչված փաստաբան Վ. Ի. Տանեևին։ Թանգարանի տարածքում է գտնվում վարչական մասնաշենքը, որտեղ գտնվում են համերգային դահլիճը, երկու ցուցասրահները, աուդիոդահլիճը և ֆոնդերի պահոցը։
Արտաքին հղումներ
Կատեգորիա:1894 հիմնադրված թանգարաններ Կատեգորիա:Ռուսաստանի տուն-թանգարաններ Կատեգորիա:Կենսագրական թանգարաններ Կատեգորիա:1894 հիմնադրումներ Ռուսաստանում
Exodus (ալբոմ)
Exodus (ոճավորված որպես EXODUS), հարավկորեա-չինական EXO բոյ բենդի երկրորդ ստուդիական ալբոմը, որը թողարկվել է 2015 թվականի մարտի 30-ին S.M. Entertainment-ի և տարածող KT Music-ի կողմից ։ Այն խմբի առաջին ամբողջական թողարկումն է XOXO-ից (2013) հետո, ինչպես նաև խմբի առաջին թողարկումը խմբի նախկին անդամների՝ Քրիսի և Լուհանի դատական հայցերից հետո, այդ ժամանակ խումբը ներկայանում էր 10 անդամներով ։ «Exodus» ալբոմը վերջին թողարկումն էր, որին մասնակցել է Թաոյն, մինչ նա լքել է խումբը և հայց է ներկայացրել S.M. Entertainment-ի դեմ՝ պահանջելով դադարեցնել պայմանագիրը։ Ալբոմի գլխավոր «Call Me Baby» սինգլը ներկայացվել է ալբոմի թողարկումից երկու օր առաջ, իսկ երաժշտական հոլովակը թողարկվել է 2015 թվականի մարտի 31-ին։
Նախապատմություն
Մինչ ալբոմի թողարկումը, S.M. Entertainment-ը անցկացրել է մամլո ասուլիս, որին ներկա են գտնվել խմբի բոլոր անդամները, բացի Լեյից, ով այդ ժամանակ Չինաստանում էր՝ կենտրոնանալով իր առաջիկա նոր ֆիլմի վրա։ Չնայած նրան, որ նա չի կարողացել ներկա գտնվել մամլո ասուլիսին, ավելի ուշ նա ներողություն է խնդրել տեսազանգով, ասելով. «Ես իսկապես ցավում եմ։ Ես շատ էի ցանկանում տեսնել բոլորին։ Ես նույնպես կարոտում եմ խմբի բոլոր անդամներին։ Մենք ցույց կտանք կատարյալ կերպար այս վերադարձի համար։ Խնդրում եմ, ակնկալեք դա։»
Սուհոն նաև հայտարարել է, որ երբեք չի մտածել վաճառքի մասին ալբոմի թողարկումից հետո, այլ միայն ցանկացել է նվիրել նոր երաժշտություն խմբի երկրպագուներին ։ Նա ասել է, որ միակ բանը, որ եկել է խմբի բոլոր անդամների մտքին, դա այն է, որ ալբոմը նախատեսված է ունկնդիրների համար, որպեսզի լսելիս հաճույք ստանան։ Նա նաև եկավ այն եզրակացությանը, որ այն կդառնա նոր սկիզբ EXO-ի համար, խմբի նախկին անդամների՝ Քրիսի և Լուհանի դատական հայցերից հետո, և որ անդամները ցույց են տալու ավելի վառ, ավելի նոր կողմերը իրենց երկրպագուներին։
Ալբոմում ներկայացված են այնպիսի կատարողների խոսքեր, ինչպիսին է Թեդի Ռիլեյը, ինչպես նաև Ջոնգհյունը SHINee խմբից, ով «Playboy» երգի խոսքերի հեղինակն է։ Կա 10 երգ, որոնք ընդգրկում են մի շարք -ժանրեր, այդ թվում պարային, R & B և բալլադներ ։
Թողարկում
EXO-ն հայտարարել է, որ թողարկվելու են 20 տարբեր շապիկներ ալբոմի համար, ինչպես համացանցում, այնպես էլ ֆիզիկական տարբերակներով։ Յուրաքանչյուր անդամ ներկայացվելու է կորեական և չինական տարբերակների ալբոմների շապիկներին։ Կորեական տարբերակը գունավորված էր ոսկեգույնով, իսկ չինականը՝ արծաթագույնով։ Երբ բոլոր ալբոմները միացնում են իրար ստացվում է խմբի նոր լոգոն ։
S.M. Entertainment-ի կարծիքով, «Exodus»-ի նախնական պատվերները հասել են 502,440 կրկնօրինակի (321,200՝ կորեական և 181,240՝ չինական), արդեն գերազանցելով կես միլիոն պատվերը ։
Երկրի ներսում կորեական տարբերակը գլխավորել է Gaon Weekly Chart հիթ շքերթը չորս շաբաթ շարունակ, իսկ չինական տարբերակը եղել է երկրորդ հորիզոնականում։ Երկու տարբերակներն էլ զբաղեցրել են առաջին և երկրորդ հորիզոնականը մինչև թողարկման երրորդ շաբաթը ։ Ավելի ուշ, «Love Me Right» ալբոմի կորեական տարբերակի վերաթողարկված տարբերակը գլխավորել է հիթ շքերթը երկու շաբաթ շարունակ ։ «Exodus» ալբոմը դարձել է ամենավաճառվող ալբոմը 2015 թվականի առաջին եռամսյակում, ընդամենը թողարկումից երկու օր անց՝ մարտի 30-ին ։
Ճապոնիայում երկու ալբոմներն էլ հայտնվել են Oricon Weekly Chart Chart հիթ շքերթի տասնյակում, զբաղեցնելով չորրորդ (կորեական) և յոթերորդ (չինական) հորիզոնականները ։
Ալբոմի համակցված տարբերակը վաճառվել է 6000 օրինակով ԱՄՆ-ում, և զբաղեցրել է 95-րդ հորիզոնականը Billboard 200 հիթ շքերթը, թողարկման սկզբի շաբաթում ։ Ալբոմը նաև գլխավորել է Billboard World Albums Chart հիթ շքերթը թողարկման օրը՝ 2015 թվականի ապրիլի 18-ին և մնացել է առաջին տասնյակում վեց շաբաթ շարունակ ։
«Exodus» ալբոմը եղել է ամենշաբաթյա ամենավաճառված ալբոմը ամբողջ աշխարհում՝ ընդհանուր առմամբ վաճառելով 303 000 օրինակ առաջին շաբաթում ։ «Love Me Right» ալբոմի համակցված տարբերակի վաճառքի նախնական տվյալներով, ալբոմը գերազանցել է մեկ միլիոնը ամբողջ աշխարհում :՞
Սինգլներ
S.M. Entertainment թողարկել է«First Love» երգը ՅուԹյուբում, որպեսզի գրավի երկրպագուների ուշադրությունը։ Խմբի անդամների խոսքերով՝ այն նվեր էր երկրպագուներին, որոնք համբերությամբ սպասում էին և բախվել են խնդիրների և պայքարի, որոնց բախվում է խումբը, միևնույն ժամանակ աջակցելով նրանց իրենց գործունեությամբ։ Երգը ներբեռնվել է երաժշտության փոխանակման կայքեր, բայց 10 ժամ ներբեռնումներից հետո այն փակվել է։
Ալբոմի գլխավոր սինգլը՝ «Call Me Baby»-ին թողարկվել է 2015 թվականի մարտի 28-ին, որին հաջորդում են երկու տարբերակների (կորեական և չինական) տեսահոլովակները, որոնք թողարկվել են երեք օր անց մի քանի ԶԼՄ-ներով ։ Սինգլի կորեական տարբերակը զբաղեցրել է երկրորդ հորիզոնականը Gaon Singles Chart հիթ շքերթում, իսկ չինական տարբերակը՝ 36-րդ ։ Այն նաև ընդգրկվել է Canadian Hot 100 հիթ շքերթում մեկ շաբաթում՝ 2015 թվականի ապրիլի 25-ին, առաջնաելույթ անելով և հասնելով 98-րդ հորիզոնականին ։ Թողարկման պահից «Call Me Baby» սինգլը վաճառել է 826 000 կրկնօրինակ Հարավային Կորեայում, և 831,000ամբողջ աշխարհում ։
«Love Me Right» կորեական տարբերակը, վերաթողարկված ալբոմի գլխավոր երգն է, որը գլխավորել է Gaon Singles Chart հիթ շքերթը, դառնալով խմբի երկրորդ հիթը հայրենիքում "December, 2014 (The Winter's Tale)" երգից հետո ։ Այն վաճառել է մոտ 625.000 կրկնօրինակ Հարավային Կորեայում:
Ալբոմի «El Dorado» և «Beautiful» երգերը ավելի վաղ օգտագործվել են, երբ S.M. Entertainment-ը թողարկում էր թիզերներ խմբի անդամների համար։ Այն երգերը, որոնք օգտագործվել են, եղել են միայն կարճ հատվածներ և տեսահոլովակներ այդ երգերով, որոնք չունեին բառեր։ "El Dorado" երգը օգտագործվել է Չանյոլի թիզերում, իսկ "Beautiful" երգի ներքո ներկայացել են Լեյը, Բեքհյոնը և Չենը ։
Աջակցություն
EXO-ն իր վերադարձն է նշել ելույթ ունենալով «Call Me Baby» երգով M! (Mnet) Countdown հեռուստաշոուի ժամանակ, որտեղ նրանք ներկայացրել են իրենց եռանդուն բեմադրությունը բեմի տարբեր հատվածներում։ Սինգլի հետ միասին խումբը նաև կատարել է «My Answer» երգը M! Countdown և Music Bank (KBS) շոուների ժամանակ, և գլխավոր երգը Show! Music Core (MBC) և The Music Trend (SBS) շոուների ժամանակ   ։ EXO-ն ստացել է իր առաջին մրցանակը The Music Trend  շոուի ժամանակ, որը ցուցադրվել է 2015 թվականի ապրիլի 5-ին ։
Խմբի նոր ալբոմի գովազդումը ավարտվել է խմբի ելույթով 2015 թվականի ապրիլի 28-ին՝ The Show (SBS MTV) շոուի ժամանակ ։ Ընդհանուր առմամբ EXO-ն ստացել է 18 երաժշտական շոուի մրցանակ "Call Me Baby" երգի համար, սահմանելով նոր ռեկորդ, որը նախկինում պատկանում էր խմբի «Growl» (14 մրցանակ) երգին ։
Երգացանկ
※ Թավատառով գրվածները ալբոմի սինգլներն են։
Հիթ շքերթներ
Կորեական և չինական տարբերակներ
Համակցված տարբերակ
Արտաքին հղումներ
Կատեգորիա:EXO խմբի ալբոմներ Կատեգորիա:2015 ալբոմներ
Մարզական մամուլ
Մարզական մամուլ, սպորտային մամուլ, ֆիզկուլտուրան ու սպորտը պրոպագանդող թերթեր, հանդեսներ, տեղեկատուներ, տպագիր և/կամ առցանց այլ պարբերականներ։
Մարզական լրագրության սկիզբը դրվել է 19-րդ դարի սկզբներին։ Միջին և ցածր խավերի շրջանում սպորտի աճող ժողովրդականությանը համընթաց զանգվածային լրատվամիջոցներում սպորտային բովանդակությունն առավել լայն լուսաբանում ձեռք բերեց։
Հայաստանում առաջին անգամ սպորտային պարբերական լույս է տեսել 1956 թվականին՝ «Հայաստանի ֆիզկուլտուրնիկ» թերթը։ 1972 թվականին լույս է տեսել «Շախմատային Հայաստան» հանդեսը։
Մարզական մամուլ կարող են հրատարակել մարզական միությունները, ակումբները և մասնավոր հրատարակությունները։ Մարզական մամուլի հատուկ խումբ են կազմում միջազգային մարզական միավորումների թերթերը, ամսագրերն ու տեղեկատուները։ Ժամանակակից իրականության մեջ, համացանցային բլոգներն ու թվիթները (Թվիթեր կայքում արված միկրոբլոգային հրապարակումներ) առավել ընդլայնեցին մարզական մամուլի սահմանները։
Կատեգորիա:Մարզական մամուլ
Կեբ (գետ)
Կեբ (Кебь), գետ Ռուսաստանում, հոսում է Յարոսլավլի մարզով։ Գետաբերանը գտնվում է Չերյոխա գետի ձախ ափից 8,5 կմ հեռավորության վրա։ Գետի երկարությունը կազմում է 93 կմ, ավաանի տարածքը 822 կմ2 է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա ։ Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Կլյուչևատկա (գետ)
Կլյուչևատկա (Ключеватка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Սինյայա գետի ձախ ափից 53 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա ։
Ծանոթագրություններ
Կատեգորիա:Ռուսաստանի գետեր
Կալիստոս III (հակապապ)
Կալիստոս III, Հռոմի Կաթոլիկ եկեղեցու հակապապ, որը ծառայել է 1168-1178 թվականներին։
Կենսագրություն
Կալիստոսի իրական անունը եղել է Ջիովաննի։ Նա եղել է Ֆրիդրիխ I Բարբարոսայի կողմնակիցներից, ինչպես նաև աջակցել է Վիկտոր IV հակապապին։ Վերջինս նրան նշանակել է Ալբանոյի կարդինալ-եպիսկոպոս։
Նա ճանաչվել է որպես Պասքալիս III հակապապի իրավահաջորդ մի խումբ փոքրաթիվ կարդինալների կողմից։ Կալիստրատոսը հիմնականում գործիք էր Ֆրիդրիխ I կայսեր համար, որպեսզի ճնշում գործադրվեր Ալեքսանդր III-ի վրա, և ունեցել է սահմանափակ աջակցություն է վերջինիս կողմից։ Կալիստրատոսը բնակվում էր Վիտերբոյում։ Լեգնանոյի պարտությունից հետո, երբ քաղաքականապես նպատակահարմար դարձավ, Ֆրիդրիխը փոխեց իր դիրքորոշումը Ալեքսանդր պապի հանդեպ։ 1177-ին Վենետիկում պապի հետ խաղաղություն կնքելով, նա հրաժարվում է Կալիստոսից։ Վերջինս համակերպվելով 1178 թվականի օգոստոսի 29-ինմ ներկայանում է Ալեքսանդր պապին, որը նրան ընդունում է բարությամբ։ Այնուհետև Ալեքսանդրը նրան նշանակում է Բենևենտոյի նահանգապետ, որտեղ, մի քանի տարի անց Կալիստոսը մահանում է։ Նրա խիզախ կողմնակիցներից ոմանք ձգտում էին նոր հակապապ ունենալ, և ընտրեցին ոմն Լանդո դի Սեզզին` Իննովկենտիոս III անունով ։
Բլանշ Մարքեզի
Բլանշ Մարքեզի, ֆրանսիացի մեցցո-սոպրանո և վոկալի ուսուցչուհի, որը հայտնի է Ռիխարդ Վագների ստեղծագործությունների իր մեկնաբանություններով։
Գերմանացի հանրահայտ վոկալի ուսուցչուհի Մաթիլդա Մարքեզիի դուստրը։
Վաղ կյանք և կարիերա
Ծնվել է Փարիզում 1863 թվականի փետրվարին։ Կրթություն ստանալու համար հաճախել է գիշերօթիկ դպրոցներ Գերմանիայի Մայնի Ֆրանկֆուրտ քաղաքում, ապա նաև Փարիզում։ Թեև սկզբում կրթություն էր ստանում ջութակահար դառնալու համար, 1881 թվականին որոշել է զբաղվել երգեցողությամբ ու առաջին անգամ համերգով հանդես եկել 1896 թվականին Լոնդոնի Queen's Hall համերգային դահլիճում ։ Օպերային քննադատներին դուր չի եկել նրա տեխնիկական վարպետությունը, բայց գնահատել են մեկնաբանական ունակությունը։ Վոկալի ուսուցչուհի աշխատելու ընթացքում դասվանդել է այնպիսի երգչուհիների, ինչպիսիք են՝ բրիտանացի կոնտրալտոներ Մյուրիել Բրանսկիլը և Աստրա Դեսմոնդը ։ 1890-ական թվականներին Անգլիայում առաջին անգամ ներկայացրել է Սեսիլ Շամինադի ստեղծագործություններից ։ Մարտին Շոուի «Heffle Cuckoo Fair» երգը նվիրված է նրան։ Հրաժեշտի համերգով հանդես է եկել 1938 թվականին՝ մահից երկու տարի առաջ ։
Աղբյուրներ
Կատեգորիա:Ֆրանսիացի օպերային երգչուհիներ Կատեգորիա:Ֆրանսիացի մանկավարժներ
Հակոբ Մանուկյան
Հակոբ Բալաբեկի Մանուկյան, հայ խորհրդային զինվորական, ավիացիայի մայոր, Խորհրդային Միության հերոս (1946), ԽՄԿԿ անդամ (1943)։
Ավարտել է Սևաստոպոլի Մյասնիկյանի անվան օդաչուական դպրոցը (1937 թվականին)։ 1938 թվականին մասնակցել է Խասան լճի շրջանում ճապոնական ուժերի դեմ մղված մարտերին, 1941 թվականի վերջից (որպես էսկադրիլիայի հրամանատար)՝ մասնակցել է Երկրորդ համաշխարհային պատերազմին։ Աչքի է ընկել Կովկասի պաշտպանության, Կուբանի, Ուկրաինայի, Ղրիմի, Բելառուսիայի ազատագրման, Բեռլինի գրավման համար մղված մարտերում։ Խորհրդային Միության հերոսի կոչմանն արժանացել է էսկադրիլիան (որի 5 անդամներ նույնպես արժանացել են այդ կոչմանը) հմտորեն ղեկավարելու և ցուցաբերած անձնական խիզախության համար։ Պատերազմից հետո ծառայել է ԳԳՀ-ի խորհրդային զորամասերում։ Զորացրվելուց (1949) հետո աշխատանքի է անցել Խարկովում, 1952 թվականից՝ Երևանում։
Պարգևատրվել է Լենինի, Կարմիր դրոշի 3, «Հայրենական պատերազմի» I աստիճանի և այլն շքանշաններով։
Ծանոթագրություններ
Կատեգորիա:Հայ օդաչուներ Կատեգորիա:1916 ծնունդներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:1981 մահեր Կատեգորիա:Դեկտեմբերի 15 մահեր
Գրիգորի Բարխին
Գրիգորի Բորիսովիչ (Գերշ Բերկովիչ) Բարխին (Григорий Борисович (Герш Беркович) Бархин, ), խորհրդային ճարտարապետ, քաղաքաշինարար, ճարտարապետության տեսաբան, մանկավարժ, Շինարարության և ճարտարապետության ակադեմիայի թղթակից անդամ (1956), ՌԽՖՍՀ գիտության և տեխնիկայի վաստակավոր գործիչ։ Ճարտարապետներ Բորիս և Միխայիլ Բարխինների հայրը։
Կենսագրություն
Գրիգորի Բարխինը ծնվել է 1880 թվականի մարտի 20-ին Պերմում, սրբապատկերագրի ընտանիքում։ Մանկությունն անցկացրել է Անդրբայկալում ։ 1897 թվականին ավարտել է Օդեսայի գեղարվեստի ուսումնարանը։ Ավարտել է Գեղարվեստի կայսերական ակադեմիայի գեղարվեստի բարձրագույն ուսումնարանի դասընթացը (1901-1908)։ Ստացել է նկարչի կոչում «մայրաքաղաքի ծայրամասերում ուղղափառական գերեզմանատան» նախագծի համար (19 մայիսի, 1898)։
1909 թվականից դասավանդել է Մոսկվայի ճարտարապետական ինստիտուտում, 1930 թվականին ստացել է պրոֆեսորի կոչում։ 1908-1912 թվականներին աշխատել է որպես ճարտարապետ Ռոման Կլեյնի օգնական Պուշկինի անվան կերպարվեստի թանգարանի և Մոսկվայի Բորոդինոյի շինարարության ժամանակ ։
Մասնակցել է Մոսկվայի ճարտարապետական միության աշխատանքներին (ՄՃՄ, 1923-1930 թվականներ), խմբագրել է «ՄՃՄ մրցույթներ» հրատարակությունը («Конкурсы МАО», 1923-1926 թվականներ) և այլն։ 1932 թվականին եղել է ԽՍՀՄ ճարտարապետների միության հիմնադիրներից մեկը։
Գրիգորի Բարխինը մահացել է 1969 թվականի ապրիլի 11-ին Մոսկվայում։ Թաղվել է Վվեդենյան գերեզմանատանը։
Արտաքին հղումներ
Կատեգորիա:Ռուս ճարտարապետներ Կատեգորիա:Խորհրդային ճարտարապետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ՌԽՖՍՀ գիտության և տեխնիկայի վաստակավոր գործիչներ Կատեգորիա:20-րդ դարի ճարտարապետներ
Synopsis universae philologiae
«Synopsis Universae Philologiae» — Ներքին Սիլեզիայի Հիրշբերգ նահանգի քահանա Հենզել Գոթֆրիի կողմից համեմատական լեզվաբանության վերաբերյալ կազմված ամենավաղ աշխատանքն է ։ Աշխատանքի ամբողջական անվանումն է՝ «Synopsis universae philologiae: in qua: miranda unitas et harmonia linguarum totius orbis terrarum occulta, e literarum, syllabarum, vocumque natura & recessibus eruitur. Cum Grammatica, LL. Orient. Harmonica, Synoptice tractata; nec non descriptione Orbis Terr. quoad Linguarum situm & propagationem, mappisque geographico-polyglottis».
Հրապարակվել է 1741 թվականին Նյուրնբերգում, քարտեզագիր Յոհան Հոմանի «Homann heirs» ընկերության կողմից։ Երկրորդ հրատարակությունը լույս է տեսել 1754 թվականին։
Բովանդակություն
Գրքում ներկայացված են այդ ժամանակ աշխարհում հայտնի բոլոր լեզուները և գրերը։ Այդ ժամանակահատվածում մեծապես տարածված էր Բաբելոնյան աշտարակի մասին միֆը, ուստի Հենզելը ցանկացել էր առանձնացնել բոլոր լեզուները աստվածաշնչյան եբրայերենից, ինչպես դա արել էր Պիեր Բենյեն (1648-1705 թթ․) 1675 թվականին տպագրված իր «A philosophicall essay for the reunion of the languages, or, the art of knowing all by the mastery of one» աշխատության մեջ ։ Գիրքը պարունակում է չորս մայրցամաքների ամենավաղ լեզվական քարտեզները, որոնց վրա տպագրված են «Հայր մեր»-ի առաջին տողերը տարբեր լեզուներով և գրերով՝ համաձայն այդ լեզուների աշխարհագրական տարածման․
Բոլոր քարտեզների տակ պատկերված են այբուբենական աղյուսակներ բոլոր հայտնի լեզուների համար։ Քարտեզների վրա պատկերված են նաև ժողովուրդների տեղաշարժումների ուղղությունները․ Բրազիլիայի մասին գրված է, որ առաջին մարդիկ այնտեղ են թափանցել Աֆրիկայից։ Աֆրիկայի քարտեզի ներքևի աջ մասում տեղ գտած գրությունից պարզ է դարձել, որ քարտեզի գույները ներկայացնում են Նոյի երեք որդիների՝ Հաբեթի («rubicundi» — վարդագույն), Սեմի («oriundos» — դեղնա-նարնջագույն) և Քամի («virides» — կանաչ) ժառանգներին։ Սա բնագիտությանը չվերաբերվող առաջին քարտեզներից է և, հավանաբար, առաջիններից է, որի վրա գույները թեմատիկ քարտեզների վրա տարածաշրջանները տարանջատելու նշանակություն ունեն ։ Քարտեզի ասիական բաժնում հստակորեն պատկերված է նաև Հայաստանի սահմանները և որի շրջանակում հայերեն տառերով շարադրված է «Հայր մեր»-ի առաջին մի քանի տողը, իսկ այբբենական աղյուսակում տեղ է գտել նաև հայոց այբուբենը։ Սա հայագիտության տեսանկյունից մեծ նշանակություն ունեցող աշխատություն է և լուրջ ուսումնասիրության կարիք ունի։
Հղումներ
Կատեգորիա:Քարտեզագրություն Կատեգորիա:Լեզվաբանության պատմություն
Անգուս Յանգ
Անգուս ՄաքՔիննոն Յանգ (անգլ. Angus McKinnon Young) (մարտի 31, 1955, Գլազգո, Շոտլանդիա), սոլո-կիթառիստ և ավստրալիական AC/DC ռոք խմբի երգերի հեղինակ։ Յանգը հայտնի է իր կիթառ նվագելու վարպետությամբ, բեմում վայրի էներգիայով և դպրոցական համազգեստով։
Կենսագրություն
Անգուս Յանգը ծնվել է Կրենհիլլում (Գլազգո)։ Նրա մեծ եղբայրներն են Մալքոլմը, Ջորջը, Ալեքսը, ովքեր նույնպես դարձել են երաժիշտներ։ Անգուսը սկսել է նվագել կիթառ 5 տարեկանում։ Իր առաջին կիթառը նա պատրաստել է բանջոից։
Վաղ տարիները
Յանգը լրջությամբ չէր հետաքրքրվում կիթառով, մինչև 1963 թվականին նրա ընտանիքը չտեղափողվեց Ավստրալիա։ Իր առաջին կիթառը՝ Gibson SG-ն, Անգուսը ստացել է ինչ-որ մարդու կատալոգում տեսնելուց հետո։ Դրանից առաջ նա նվագում էր Hohner հին կիթառով, որը նա ժառանգել էր եղբորից։ Նախքան AC/DC-ում հանդես գալը, Յանգը նվագում էր տեղի Kantuckee խմբում։ Յանգի խոսքերով, նա մի ամենօրյա ամսագրում աշխատում էր տպագրող, որի հրատարակությունը անընդհատ տեղից տեղ էր տեղափոխվում։
AC/DC-ի ստեղծումը
Նախքան դպրոցականի կերպարին անցնելը Անգուսը ընդունել է տարբեր կերպարներ, այնպիսին՝ ինչպիսին են Սարդ-մարդը, Զորրոն, Սուպերմենը՝ «Սուպեր-Յանգ» անվանումով։ Սակայն այդ կերպարները անսովոր էին, ի տարբերություն դպրոցական կերպարի։
Նոր իրադարձությունները
Չնայած նրան, որ Անգուսը աշխատում է թաքցնել իր անձնական կյանքը ԶԼՄ-ներից, հայտնի է որ նա ապրում է Ավստրալիայի Սիդնեյ քաղաքում։ Նաև հայտնի է, որ 1980 թվականին նա ամուսնացել է Էլլեն անունով աղջկա հետ։
2006 թվականի օգոստոսի 24-ին Անգուս Յանգը, Փոլ Բրենիգանի կողմից, Kerrang! հանդեսում ստացել է Լեգենդի մրցանակ, ով AC/DC-ն համարել է պատմության ամենակարևոր և էական ռոք-խմբերից մեկը։ 2009 թվականին Անգուս Յանգը բրիտանական Classic Rock ամսագրում դասվել է լավագույն կիթառահարների շարքին։
Կիթառներ
Անգուսը օգտագործել է Gibson SG-ն տարբեր ձևափոխություններով։ Նրան հազվադեպ են տեսել ուրիշ կիթառով։ Երբ 2003 թվականին AC/DC-ն կատարում էր «Rock me, baby» երգը Rolling Stones-ի հետ, նա նվագում էր Gibson ES-335-ով, դա միակ դեպքերից է եղել, որ նա հանդես չի եկել Gibson SG-ով։
Ուժեղարարներ
Յանգը հիմնականում օգտագործում է Marshall (JTM45, JTM50, JMP50 и Superlead) ուժեղարարները, գումարած որոշ Wizard ուժեղարարներ։ Նրա հիմանկան ուժեղարարը JTM45-ն է, որը նա օգտագործում է համերգներում, և ստուդիայում։
Ազդեցությունը
Անգուս Յանգի էներգիական ոճը ազդել է բազմաթիվ երիտասարդ կիթառահարների վրա։ Նրա աշխատանքը AC/DC-ում անդրադարձել է մի շարք խմբերի, Guns N' Roses-ից և Def Leppard-ից մինչև երիտասարդ կատարողներ Jet-ի և You Am I-ի ստեղծագործությունների վրա։
Սեմ Յանգը հաստատում է, որ նրա ստեղծագործությունները ազդեցություն են թողել Չաք Բերիի, Մադդի Ուոթերսի և բլյուզ ու ռոք-ն-ռոլլ կատարողների վրա։
Արարքները բեմում
Անգուս Յանգը բեմում հայտնի է իր վայրի շարժումնեով։ Նա զվարճացնում է բեմը, թռնելով և վազելով առաջ ետ, չդադարելով նվագել կիթառ։ Երբ Բոն Սկոթը դեռ ողջ էր և երգում էր AC/DC-ում, Անգուսը համերգների ժամանակ հաճախ էր բարձրանում նրա ուսերին։
Անգուսը կատարում է «բադաքայլի» իր ձևը, որը հորինել է նրա կուռք Չաք Բերին։
Աղբյուրներ
Կատեգորիա:Երաժիշտներ այբբենական կարգով Կատեգորիա:Գլազգո քաղաքում ծնվածներ
Մաշկի սնկային հիվանդություններ
Սնկային հիվանդություններ, մաշկի սնկազարություններ, դերմաաոմիկոզներ, մաշկային հիվանդություններ, որոնք առաջանում են մակաբույծ սնկերով (դերմատոմիցետներ) ախտահարվելիս։ Այսօր երկրագնդի բնակչության մեկ չորրորդը տառապում է սնկային հիվանդությամբ։ Սունկն ուրբանիզացիայի հետևանք է համարվում. որքան խիտ է բնակչությունը, այնքան շատ մարդ է սնկային հիվանդության գերի դառնում։
Մաշկի սնկային հիվանդություններ
Մարդու մաշկի ու լորձաթաղանթի վրա միշտ էլ ախտածին մանրէներ ու սնկեր են լինում, սակայն, մեկի մոտ դրանք կարող են հիվանդություն հրահրել, իսկ մյուսի մոտ՝ ոչ։ Վարակի աղբյուրը հիվանդ մարդն է կամ կենդանին։ Վարակվում են հիվանդի հետ անմիջական շփման, սնկիկներով վարակված զանազան առարկաների, ինչպես նաև բանջարեղենի միջոցով։ Վարակի հանդեպ առավել զգայուն են երեխաները։ Մաշկի սնկային հիվանդության առաջին ախտանիշը դերմատոմիկոզան է՝ քորվող ցան, որի ժամանակ քոր են գալիս հիմնականում մաշկի խոնավ մասերը՝ ոտնաթաթերն ու թևատակերը։ Սնկիկները կարող են լինել մարմնի բոլոր մասերում, բայց չոր մասում ավելի քիչ են լինում։ Հիվանդության հարուցիչը կարող է գոյատևել նույնիսկ սառելուց հետո, իսկ արդեն 75 աստիճան տաքությունը կարող է սպանել այն։ 1 տոկոսանոց ֆորմալինը ևս սնկիկների մեծ թշնամին է. վերացնում է 10 րոպեի ընթացքում։ Քլորամինի լուծույթում դրանք վերանում են 30-40 րոպեի ընթացքում։ Մաշկի սնկային հիվանդության զարգացման համար էական է տարիքը։ Օրինակ, «լիշայ» հիվանդությամբ հիվանդանում են միայն նախադպրոցական ու դպրոցական ցածր դասարանի երեխաները, իսկ մեծերը հազվադեպ են հիվանդանում այս հիվանդությամբ։ Իսկ ահա ոտնաթաթի ու եղունգների սնկային հիվանդություններով հիվանդանում են միայն մեծերը։ Հիվանդության զարգացմանը նպաստում են նաև նյութափոխանակության խանգարումները։ Հետազոտությունները ցույց են տալիս, որ այս հիվանդություններն ուղեկցվում են մաշկի թթվայնության նվազմամբ։ Հիվանդանալու հավանականությունը մեծ է հղիների և նոր ծննդաբերածների մոտ։ Այդ ժամանակահատվածում կնոջ դիմադրողականությունը թուլանում է՝ ոչ լիարժեք սնվելուց, վիտամինների պակասից, ու սնկային հիվանդության համար բարենպաստ պայմաններ են առաջանում։
Հիվանդության նախանշանները
Սնկային ախտահարման (միկոզ) առաջին վկայությունը ոտքերի մատների արանքներում ճեղքերի առաջացումն ու հեղուկ արտադրությունն է։ Դրանից հետո է վարակիչ հիվանդությունը տարածվում եղունգների վրա։ Ոտնաթաթի սնկային ախտահարման ժամանակ հիվանդին անհանգստացնում է քորը, անհարմարության զգացումը, տհաճ հոտը։ Սովորաբար սունկը ոտնատակից բարձրանում է թաթի երես, ու աստիճանաբար եղունգները սկսում են փոփոխվել. սկզբում եղունգների ծայրին դեղին շերտ կամ բիծ է առաջանում, իսկ հետո գույնն ամբողջությամբ դեղնամոխրագույն (շագանակագույն, կանաչ, սպիտակ, կապույտ, սև) երանգ է ստանում, խամրում են, դառնում անթափանց, փշրվում, շերտատվում ու տձևանում։ Եղունգը կոշտանում է, իսկ դրա տակ եղջրային զանգված է կուտակվում։ Երկարատև հիվանդության հետևանքով եղունգը կարող է լրիվ քայքայվել։ Իսկ եթե հիվանդությունը ժամանակին չբուժվի կամ կասեցվի, ապա այն ոտքերի եղունգներից կանցնի նաև ձեռքերին։ Սովորաբար այս հիվանդությունը տարիներ է տևում։
Վարակման նախանշանները
Հիմնականում հիվանդանում են տարեցներն ու երեխաները, որոնց իմունիտետը թույլ է կամ դեռևս չի պնդացել։ Ռիսկի խմբում են այն մարդիկ, որոնց աշխատանքը «ոտքի վրա է», կանգնած, որոնք երակների լայնացում, քերծվածքներ, վերքեր, վերջույթների ցրտահարություն ունեն։ Սունկը սկսում է դրսևորվել քորով. այն սկսում է շրջել ողջ օրգանիզմով՝ շփոթության մեջ գցելով արյունատար ու ավշային համակարգերը։ Ծանրագույն դեպքերում սունկը թափանցում է անգամ ուղեղի թաղանթ։ Երբեմն սնկային հիվանդության ժամանակ դիտվում է ավշային հանգույցների մեծացում։
Բուժումը
Բուժումը կախված է հիվանդության տեսակից, ախտահարման տարածվածությունից ու տեղակայումից։ Սնկային հիվանդության բուժումը շատ աշխատատար ու ժամանակատար է։ Դրա համար հակասնկային դեղամիջոցներ են կիրառվում։ Բացի դեղերից ու քսուքներից, որ հիվանդության դեպքում նշանակում է բժիշկը, հիվանդ մասերին շատ օգտակար է քացախը՝ ինչպես ակտիվ բուժման համար, այնպես էլ՝ որպես պրոֆիլակտիկ միջոց։ Մշակվում է ոչ միայն եղունգը, այլև սնկով վարակված ցանկացած հատված։ Հիվանդանում են բոլորը, ռիսկի խմբում են առաջին հերթին սնկային հիվանդություն ունեցողի ընտանիքի անդամները։ Դրա համար տան անդամներից մեկի բուժման ընթացքում մյուսները ևս պետք է հետազոտվեն ու անհրաժեշտության դեպքում բուժվեն։ Նման կանխարգելիչ բուժումը կկանխի հետագա կրկնավարակից։ Եթե կասկածներ ունեք, ուրեմն առանց հետաձգելու դիմեք մաշկաբանին, որը համապատասխան անալիզներ կանի ու բուժում կնշանակի. այն կարող է լինել տեղային (ախտահարման ոչ մեծ հատվածի դեպքում) և ընդհանուր։ Փաստերը վկայում են համալիր բուժման արդյունավետության մասին։ Տեղային բուժման համար առաջարկվում են հակասնկային լաքեր, որոնք պետք է քսել եղունգներին ու հատուկ քսուքներ, կրեմներ ու լուծույթներ, որոնք կիրառվում են օրական 2 անգամ։ Եղունգների մշակման համար պատրաստում են օճառա-սոդային լոգանքներ 10-15 րոպեով, որից հետո եղունգներից հեռացվում են եղջրացած մեռուկացած հատվածները՝ այդ նպատակի համար կիրառելով եղունգների խնամքի ախտազերծված պարագաներ։ Բոլոր միկոզներն էլ վարակիչ են, սակայն դա չի նշանակում, որ հիվանդին պետք է մեկուսացնել։ Սակայն արժե խուսափել ձեռքսեղմումից, իսկ լոգանքից հետո լավ կլինի լոգարանը լավ մաքրել, լվանալ՝ հիգիենայի բոլոր կանոններով։ Եթե հաճախ եք լինում հասարակական բաղնիքներում ու այնքան էլ վստահ չեք դրանց մաքրության մեջ, ապա ամեն անգամ բաղնիք, սաունա, լողավազան հաճախելուց հետո ոտքերը մշակեք բորասպիրտով կամ էլ քացախալուծույթով (մեկ ճաշի գդալը՝ մեկ բաժակին)։ Միշտ օգտվեք սեփական հողաթափերից, իսկ ոտքերը լվանալուց հետո չորացրեք, հաճախակի փոխեք գուլպաները։ Գլխի սնկային հիվանդությանը շատ օգտակար է եղինջի ջուրը։ Գլուխը լվանալ եղինջի ջրով, այնուհետև գլխին փաթաթել նույն ջրի մեջ թաթախված սրբիչը։ Այսպես 3 ամիս անընդմեջ անելուց հետո տարբերությունը զգալի կլինի։
Կանխարգելումը
Հասարակական վայրերում (սաունա, լողավազան ու բաղնիք) միայն փակ ռետինե հողաթափեր կրեք։ Ոտքերը լվացեք օրական 2 անգամ՝ առավոտյան ու երեկոյան, ապա լրիվ չորացրեք։ Կանխարգելման նպատակով միջմատնային գոտիները մշակեք հակասնկային քսուքներով ու փոշիներով։ Պարբերաբար փոխեք գուլպաները՝ նախապատվությունը տալով բնականին։ Ուրիշի կոշիկ, գուլպա ու հողաթափ մի օգտագործեք (նույնը վերաբերում է սրբիչին ու եղունգների մշակման պարագաներին)։ Հնարավորության դեպքում ընտրեք կաշվից ազատ ու հանգիստ կոշիկ։
Արտաքին հղումներ
Կատեգորիա:Հիվանդություններ
Աննա Աքսյոնովա
Աննա Աքսյոնովա (Аксёнова (Мыльникова), Анна Сергеевна, ), ռուս խորհրդային ​​արձակագիր և մանկագիր ։
Կենսագրություն
Ծնվել է Լենինգրադում, 1926 թվականին։ 1941 թվականի ամռան սկզբին, 15 տարեկան հասակում, մոր և փոքր եղբոր հետ մեկնել է ամառանոց։ Հայրենական մեծ պատերազմի սկզբին ընտանիքը տնից հեռու էր։ Գրեթե երեք ամիս նրանք փորձում էին վերադառնալ Լենինգրադ, գնացքից գնացք տեղափոխվելով, չիմանալով, որ քաղաքը շրջապատված է գերմանացիների կողմից։ Վերջապես, այլ տարհանվածների հետ միասին, նրանք հասնում են Կիրովի մարզ։ Երեք տարի Աքսյոնովներն ապրում էին Կրուգլիժի գյուղում։ Անյան մոր հետ աշխատել է կոլտնտեսությունում, դրա համար նրանց հաշվին աշխատանքային օրեր են գրվել և որ ամենակարևորն է` նրանց որոշ ապրանքներ են տրվել։ Միայն 1944 թվականի օգոստոսին ընտանիքը կարողացել է վերադառնալ Լենինգրադ։ 1947 թվականին Աննա Աքսյոնովան ավարտել է Լենինգրադի մանկավարժական ինստիտուտի բնագիտական-աշխարհագրական ֆակուլտետը։ 1950-ական թվականներին աշխատել է Հեռավոր Հյուսիսում՝ որպես լրագրող։ Եվ 1950 թվականների վերջին նա հայտնի է դարձել որպես արձակագիր։
Գործունեություն
Աքսյոնովայի առաջին` «Նարինջ» պատմվածքը լույս է տեսել 1958 թվականին։ 1960 թվականին լույս է տեսել նրա առաջին գիրքը՝ «Պարզ աստղեր» վերնագրով։ Նրա ամենավառ աշխատանքներից է բաշկիր գրող Ֆանիլ Ասյանովի «Անտառի որդի» (1972) պատմվածքի թարգմանությունը։ 1980-ական թվականների սկզբին գրողը հեղինակել է ինքնակենսագրական «հասուն» պատմվածք՝ «Երեք տարի` դեպի տուն» վերնագրով, պատերազմի և Կրուգլիժի գյուղի մասին հիշողությունները, որտեղ ապաստան էր գտել Աքսյոնովների ընտանիքը։
Արտաքին հղումներ
Կատեգորիա:Ռուս արձակագիրներ Կատեգորիա:Ռուս մանկագիրներ
Հոլի Վելանս
Կարիերա
Վելանսի կինոկարիերան սկսվել է ավստրալիական հեռուստաալիքում, «Հարևաններ» հեռուստասերիալում, որից իրենց կարիերան սկսել են նաև Քայլի Մինոուգը և Ջեյսոն Դոնովանը։ Հոլի Վելանսը այս հեռուստասերիալում խաղացել է Ֆելիսիտի «Ֆլիկ» Սկալիի դերը ։ Նա նկարահանվել է մի քանի այլ սերիալներում՝ «Փախուստ բանտից», «Անտուրաժ», նաև ֆիլմերում՝ «DOA: Ողջեր կամ մեռածներ» «Շիկահեր շոկոլադի մեջ», «Պատանդ»։ 2008 թվականին ապրել է Լոս Անջելեսում իր ընկեր, դերասան Ալեքս Օ’Լաֆլինի հետ, ում հետ նկարահանվել են «Լուսնի լւոյս» հեռուստասերիալում )։ Նրանք բաժանվել են 2009 թվականից հետո ։
Անձնական կյանք
2012 թվականի սեպտեմբերի 29-ից Վելանսը ամուսնացած է գործարար Նիկ Քենդիի հետ, ում հետ նա երկու տարի հանդիպում էր մինչև հարսանիքը։ Ամուսինները ունեն դուստր՝ Լուկա Վայոլեթ Թոնի Քենդին, ով ծնվել է 2013 թվականի նոյեմբերին ։
Արտաքին հղումներ
Կատեգորիա:Մայիսի 11 ծնունդներ Կատեգորիա:1983 ծնունդներ Կատեգորիա:Ավստրալիացի դերասանուհիներ Կատեգորիա:Երաժիշտներ այբբենական կարգով Կատեգորիա:Ավստրալիացի երգչուհիներ Կատեգորիա:Ավստրալիացի մոդելներ Կատեգորիա:Ավստրալիացի կինոդերասանուհիներ Կատեգորիա:21-րդ դարի երգչուհիներ
Ջեոսել
Այժմ Ջեոսելը հասանելի է Վրաստանի բնակելի տարածքի 97%-ում և մատակարարում է ռոումինգ ծառայություն աշխարհի 134 երկրներում։ Ընկերությունը ունի ավելի քան 4000 աշխատողներ և Վրաստանի խոշոր հարկատուներից մեկն է։
2007 թվականից ՏելիաՍոներա ընկերությունը հանդիսանում է Ջեոսելի սեփականատեր։
Կատեգորիա:Անավարտ հոդվածներ Վրաստանի մասին Կատեգորիա:1996 հիմնադրված ընկերություններ
Դի (շրջան)
Դի՝ (Die), շրջան Ֆրանսիայի (Arrondissement), Ռոն Ալպեր մարզում։ Շրջանի դեպարտամենտը Դրոմն է, սուպրեֆեկտուրան՝ Դին։
Շրջանի բնակչությունը 2006 թվականին կազմել է 40 470 մարդ։ Բնակչության խտությունը՝ 18 մարդ/կմ²։ Շրջանի մակերեսը ընդամենը 2287 կմ² է։ Այն ունի 113 համայնք ։
Ծանոթագրություններ
Կատեգորիա:Ֆրանսիայի շրջաններ
Մարտինոս Օպավացի
Մարտինոս Օպավացի, Լեհացի ((Marcin z Opawy, Martinus Oppaviensis, Martinus Polonus, Martin von Troppau,  )), ժամանակագիր, կաթոլիկ եկեղեցական գործիչ։ Ազգությամբ չեխ (այլ կարծիքով՝ լեհ)։
Եղել է պապական պալատի երեց, կյանքի վերջում՝ Լեհաստանի եկեղեցական կենտրոն Դնեզնենի թեմակալ արքեպիսկոպոս։ Սխալմամբ նույնացվել է Մարինուս Շոտլանդացու, Մարտինոս Սանդոմիրցու և այլոց հետ։ Հայտնի է եկեղեցական իրավական կանոններով, քարոզներով և հատկապես Հռոմի կայսրերի ու պապերի ժամանակագրությամբ։ Մարտինոս Օպավիացին իր ժամանակագրությունը սկսել է նախահանրապետական և նախաքրիստոնեական Հռոմի պատմությունից և հասցրել մինչև 13-րդ դարի 2-րդ կեսը։ Օգտագործել է Տիտոս Լիվիոսի, Եվսեբիոս Կեսարացու, Պողոս Օրոզեոսի, Դամասոս պապի, Պողոս սարկավագ Հռոմեացու ժամանակագրությունները և այլն։ Մարտինես Оպավիացու ժամանակագրությունն անմիջապես թարգմանվել է բազմաթիվ լեզուներով և օգտագործվել որպես ընդհանուր պատմության դասագիրք։ 1348 թվականին Ավինյոնում Ներսես Պալիանենցը այն թարգմանել է հայերեն։ Հայերեն թարգմանությունում առկա է նաև 1279-1342 թվականների ժամանակագրությունը, որն առ այսօր բնագրով հայտնի չէ։ Մարտինես Օպավիացու ժամանակագրությունը շարունակել է Ներսես Պալիանենցը՝ գրելով 1342-1351 թվականների պատմությունը։
Ծանոթագրություններ
Կատեգորիա:Չեխ եկեղեցականներ Կատեգորիա:Չեխ պատմաբաններ
Միջազգային մարզական միավորումներ
Միջազգային մարզական միավորումներ, ֆիզիկական կուլտուրայի ու սպորտի միջազգային և մայրցամաքային ոչ կառավարական կազմակերպություններ։ Միջազգային մարզական միավորումների անդամներ են՝ ազգային, որոշ դեպքերում նաև միջազգային մարզական կազմակերպությունները, ինչպես նաև առանձին անհատներ։ Միջազգային մարզական միավորումներ տարբերակվում են՝ ընդհանուր բնույթի, որոնց գործունեությունը չի սահմանափակվում որևէ մարզաձևով (օրինակ, Ֆիզիկական դաստիարակության և սպորտի միջազգային խորհուրդը), հատուկ որևէ մարզաձևի (բռնցքամարտի, վոլեյբոլի և այլն), ֆիզկուլտուրային և սպորտին առնչվող գիտությունների (օրինակ, Մարզական բժշկության ֆեդերացիա), ըստ մասնագիտության (օրինակ, Երկաթուղայինների միջազգային մարզական միություն) և այլն։ Կան միջազգային մարզական միավորումներ, որոնց անդամ են հանդիսանում միայն սոցիալիստական երկրների (Բարեկամական բանակների մարզական կոմիտե) կամ միայն կապիտալիստական երկրների (Զինվորական սպորտի միջազգային խորհուրդ) մարզական կազմակերպությունները։ Գոյություն ունեն ավելի քան 200 միջազգային մարզական միավորումներ, որոնց խնդիրներն են՝ օգնել ստեղծելու համապատասխան ազգային կազմակերպություններ, ճանաչել դրանք, հաստատել և զարգացնել կապերը, հսկել այդ կազմակերպությունների ընդունած կանոնների կատարումը, ուսումնասիրել ու տարածել միջազգային փորձը, պլանավորել ու անցկացնել միջազգային մրցումներ, գրանցել ռեկորդները։
Տես նաև
Կատեգորիա:Սպորտային կազմակերպություններ
Դեբորա Արանգո
Դեբորա Արանգո (Débora Arango, ), կոլումբիացի նկարչուհի, միջազգային համբավ է վայելում իր հնարամիտ և պրովոկացիոն աշխատանքներով, որոնցից շատերն արտահայտում են կոլումբիական հասարակության հիվանդոտ կողմերը։
Կենսագրություն
Դեբորա Արանգոն արվեստ է սովորել 13 տարեկան հասակից, հետագայում սովորել է Կոլումբիայի գեղարվեստի ինստիտուտում, Մեդելյին, La Esmeralda Կերպարվեստի, քանդակագործության ու հրատարակչության ազգային դպրոցում, Մեխիկո։ 1959 թվականից դասավանդել է Կոլումբիայի գեղարվեստի ինստիտուտում։ Աշխատել է հայտնի որմնանկարիչ Պեդրո Նել Գոմեսի հետ։ Իր աշխատանքներում հաճախ է անդրադարձել սոցիալական հարցերին։
Ստեղծագործական ուղի
Չնայած Արանգոն առաջին հերթին եղել է նկարիչ-ավանգարդիստ, նա մասսայական ինֆորմացիայի միջոցներում աշխատել է որպես նկարազարդող, զբաղվել է կերամիկայով և գծանկարչական արվեստով։ Ողջ կարիերայի ընթացքում Արանգոն իր ստեղծագործություններն օգտագործել է բազմաթիվ քաղաքական և հակասական հարցերի ուսումնասիրության նպատակով՝  հետազոտելով քաղաքային կյանքի խորքերը և Կոլումբիայի կյանքի մռայլ կողմերը։ Նրա կտավների սյուժեները բազմազան էին՝ սկսած մերկ կանանցից վերջացրած դիկտատուրայում Հռոմեական կաթոլիկական եկեղեցու դերով։ Նրա նկարների թեմաներն են անառակները, աղքատները և քաղաքական ճնշումների զոհերը, ինչպես նաև կոռումպացված կառավարական պաշտոնյաները։ Չնայած նրա նկարները Կոլումբիայում հաճախ առաջ էին բերում վեճեր և քննադատություններ, դրանք աստիճանաբար ճանաչում էին ձեռք բերում։ Նկարչուհու աշխատանքների մեծ մասը պահվում է Մեդելյինի ժամանակակից արվեստի թանգարանում։ 2003 թվականին Արանգոյին շնորհվում է Կոլումբիայի բարձրագույն պարգևը՝ Բոյակայի շքանշանը։ 2016 թվականին Արանգոյի դիմանկարը պատկերվեց Կոլումբիայի  2000 պեսո արժողությամբ թղթադրամի վրա։
Արտաքին հղումներ
Կատեգորիա:Կոլումբիացի նկարիչներ Կատեգորիա:20-րդ դարի նկարչուհիներ
Գուրգեն Մարտիրոսյան
Գուրգեն Թորգոմի Մարտիրոսյան, հայ քիմիկոս-օրգանիկ։ Քիմիական գիտությունների դոկտոր (1972), պրոֆեսոր (1976)։
Կենսագրություն
Ավարտել է Երևանի համալսարանի քիմիական ֆակուլտետը (1956)։ Եղել է Երևանի բժշկական ինստիտուտի դեղագործական, թունաբանական քիմիայի և ֆարմակոգնոզիայի ամբիոնի առաջին վարիչը (1974-1978), 1978-1991 թվականներին՝ «Նաիրիտ» գիտաարտադրական միավորման գլխավոր տնօրենի տեղակալ։ 1993-1999 թվականներին աշխատել է «Պարեն» ԳԱ նախագծային ինստիտուտում։
Եղել է Ա․ Բաբայանի աշակերտը։ Զբաղվել է CH և NH թթուները հիմնային միջավայրում չհագեցած միացություններով և ալկիլ հալոգենիդներով ալկիլելու ռեակցիաների հետազոտությամբ։ Մարտիրոսյանը բացահայտել է ապրոտոն երկբևեռ լուծիչներում (ցածր ջերմաստիճաններում) չհագեցած միացությունների հալոգենացման ռեակցիաների մեխանիզմը, որով հնարավոր դարձավ մշակել բուտադիենի հեղուկաֆազ քլորման եղանակը և կրճատել քլորոպրենի արտադրության ժամանակ առաջացող թափոնները։
Ծանոթագրություններ
Կատեգորիա:Հայ քիմիկոսներ Կատեգորիա:Քիմիական գիտությունների դոկտորներ Կատեգորիա:ԵՊՀ քիմիայի ֆակուլտետի շրջանավարտներ Կատեգորիա:Հայ պրոֆեսորներ Կատեգորիա:Հայ օրգանիկներ
Յան Մատեյկո
Յան Մատեյկո (Jan Alojzy Matejko, ), լեհ նկարիչ։
Կենսագրություն
Սովորել է Կրակովի Գեղեցիկ արվեստների դպրոցում (1825-1858 թվականներ, 1873 թվականից՝ տնօրեն), Մյունխենի (1859 թվական) և Վիեննայի (1860 թվական) Գեղարվեստի ակադեմիաներում։ 1860 թվականից ստեղծագործել է Կրակովում։ Նկարել է հիմնականում Լեհաստանի պատմության շրջադարձային դեպքերին նվիրված բազմաֆիգուր կոմպոզիցիաներ՝ ձգտելով արձագանքել մոտ ժամանակների և արդի քաղաքական իրադարձություններին։ Սկզբնական աշխատանքներում ազգային շահերին դավաճանող շլյախտային հակադրել է հայրենասերների պաթետիկ ողբերգական կերպարներ («Ստանչիկ», 1862 թվական, «Ռեյտան», 1866 թվական), այլաբանորեն պաշտպանվել պաշտոնական քննադատությունից («Մատեյկոյի դատապարաումը», 1867 թվական, բոլորն էլ Ազգային թանգարան, Վարշավա)։ 1870-1880-ական թվականներին. մարտանկարներում և պատմական կոմպոզիցիաներում իշխում է գործողության տպավորիչ դրամատիզմը («Գրյունվալդի ճակատամարտը», 1878 թ., Ազգային թանգարան, Վարշավա, «Պրուսական տուրք», 1882 թվական, Ազգային թանգարան, Կրակով)։ Ստեղծել է նաև դիմանկարներ և բնանկարներ, որմնանկարներ (Կրակովի Կույս Մարիամ կոստյոլում, 1889-1891 թթ.)։
Հիշատակի հավերժացում
փողոցներ՝ Իվանո-Ֆրանկովսկում, Լվովում, Ստրիյում։
Արտաքին հղումներ
Կատեգորիա:Լեհ նկարիչներ Կատեգորիա:Կրակովի համալսարանի շրջանավարտներ
Նոն (շրջան, Ֆրանսիա)
Նոն՝ (Nyons) շրջան Ֆրանսիայում (Arrondissement), Ռոն Ալպեր մարզում։ Շրջանի դեպարտամենտն է՝ Դրոմը, սուպրեֆեկտուրան՝ Նոնը։